《归来即事再用前韵寄霍东崖元方（四首）》
明代·宋讷

行止常惊坎窑中，衰年欲作嗫嚅翁。
才华不是鸣阳凤，踪迹浑如踏雪鸿。
黄犊陇头蓑笠雨，白驹场上几筵风。
祇知此意堪娱老，未信先生不我同。¤

作者简介：（1311—1390）元明间大名府滑县人，字仲敏。元顺帝至正进士。任盐山尹，弃归。明洪武二年，以儒士征，预修《礼》、《乐》诸书。事竣，不仕归。后以荐授国子助教，累迁文渊阁大学士、国子祭酒。严立学规，勤于讲解。十八年复开进士科，所取士，国子监生占三之二。卒谥文恪。有《西隐集》。